# ג'ורג' אליוט

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ג'ורג' אליוט

ג'ורג' אליוט, שם העט של הסופרת הבריטית מרי אן אוונס (22 בנובמבר 1819 - 22 בדצמבר 1880).

אליוט נולדה בחווה ליד נאניטון, וורוויקשייר, וכתבה על החיים בעיירות השדה ברבות מיצירותיה. היא השתמשה בשם-עט גברי, לדבריה, כדי להבטיח יחס רציני ליצירותיה. נשים פרסמו ספרים באופן חופשי תחת שמן, אך אליוט רצתה להבטיח שלא יתייחסו אליה ככותבת רומנים רומנטיים. גורם נוסף היה אולי הרצון להגן על פרטיותה, ולמנוע שערוריות בקשר למערכת היחסים שלה עם ג'ורג' לואיס.

## [עריכה] קורות חיים

מרי אן אוונס-קרוס הייתה בתו של רוברט אוונס, סוכן מקרקעין בוורוויקשיר. בילדותה הייתה קרובה לאחיה הבכור אייזיק, קשר זה בא לידי ביטוי מאוחר יותר בספרה "הטחנה על הנהר פלוס", בתיאור הקשר בין מגי טליבר ואחיה האהוב טום. מגיל צעיר הושפעה ממטיף אוונגלי אדוק ג'ון אדמונד ג'ונס. מאוחר יותר פנתה לדיעות יותר ליברליות, בעקבות הכירותה עם צ'ארלס וקרוליין בריי. ב-1836 מתה עליה אמה, ומרי-אן התחילה לנהל את משק ביתו של אביה. היא המשיכה להרחיב את השכלתה על ידי קריאה מרובה ולימודי גרמנית ואיטלקית.

ב-1841 עברה לקובנטרי, שם קבלה עבודת תרגום של "חיי ישו" מאת שטראוס. ב-1850 התחילה לכתוב ולערוך את כתב העת "ווסטמיניסטר רביו", שיסדו ג'ון סטיוארט מיל וג'רמי בנטהם. ב-1854 עברה לחיות מחוץ לנישואין עם ג'ורג' לואס, אשתו של לואס סרבה להתגרש ממנו. למרות השערוריה שנלוותה לחייה עם לואס, הם חיו יחד עד מותו ב-1878. הוא עודד אותה לכתוב סיפורת, ב-1858 פירסמה בכתב-עת את הסיפור "עמוס ברטון", הראשון מתוך קובץ הסיפורים "סצינות מחיי כמרים". כאן השתמשה לראשונה בשם-העט ג'ורג' אליוט, השם עורר השערות רבות בקשר לזהות הכותב. היא המשיכה לכתוב ברצף את הרומנים שלה, וגם מאמרים ביקורות ומסות. היא הוערכה מהתחלה ככותבת חשובה.

שנתיים אחרי מותו של לואס, ב-1880 נישאה לג'ון קרוס, בנקאי אמריקאי, שהיה צעיר ממנה בעשרים שנה. היא מתה שבעה חודשים אחרי נישואיה, ונקברה בלונדון.

## [עריכה] יצירתה

ספרה הידוע ביותר של ג'ורג' אליוט מידלמארץ' הוא נקודת מפנה בתולדות הרומן. היא מציגה סיפור של תושבי עיר אנגלית קטנה, ערב קבלת חוקי הרפורמה ב-1842. גיבורי הרומן, דורותיאה ברוק וטרשיוס לידגייט, שואפים לחיים יוצאי דופן אך שאיפותיהם מוגבלות על ידי המציאות והחברה השמרנית הסובבת אותם. הרומן מאופיין בתובנה פסיכולוגית עמוקה, ובתיאור מורכב של הדמויות.

ג'ורג' אליוט כתבה בהבחנה פוליטית חדה. מהרומן "אדם ביד" ועד "הטחנה על הנהר" וכולל "סילס מרנר", תמיד כתבה על אנשים מחוץ לחברה, ועל זרותם בחברה בה הם חיים. מאז ג'יין אוסטן לא הייתה סופרת בעלת מודעות לבעיות חברתיות,כמוה הצביעה על הצביעות בחיי בעלי האחוזות הכפריים. ספריה הם בנושאים פוליטיים, משבר פוליטי עומד בלב "מידלמארץ". בתקופה שפרסמה את "דניאל דירונדה" התמעטו מכירות ספריה, והיא הפכה פחות מוכרת.

ספריה של ג'ורג' אליוט נמכרו היטב, וגם קבלה שבחים רבים על סגנון כתיבתה ובהירות המחשבה. מבנה המשפטים בכתביה ברור ומאוזן, היא שלבה אירוניה במשפטים פשוטים בצורה יוצאת דופן. הערותיה לגבי הדמויות כוללות סימפטיה, הגיבורים הנבלים ודמויות המשנה כולם מוצגים במודעות מלאה למעשיהם.

## [עריכה] ספריה שתורגמו לעברית

- אדם ביד (1859, Adam Bede) - תרגום י’ לבנון, מסדה 1968 (מתוך ‫ "מבחר הרומן האנגלי")
- הטחנה על הפלוס (1860, The Mill on the Floss)
  - הטחנה על הנהר פלוס - תרגום אופירה רהט,‬ הוצאת כרמל, תשנ"ח 1998
  - הטחנה על שפת הפלוס - תרגום יצחק לבנון,‫ הוצאת יוסף שמעוני תשי"ג‬
- סיילאס מרנר (1861, Silas Marner)
  - האורג מריבלו : סילס מרנר - תרגום יצחק לבנון, עם עובד תש"ז
  - סיילאס מארנר: האורג מראבלו - תרגום אהרן אמיר, הוצאת כתר 1995
- מידלמארץ' (1871, Middlemarch) - תרגום ג’נטילה ואפרים ברוידא, הוצאת דביר תשמ"ה ‬
- דניאל דירונדה (1876, Daniel Deronda)
  - דניאל דירונדה / ספור כתוב אנגלית ביד ג’יארג’ עליוט ; תרגם דוד פרישמן, ורשה : אחיאסף, תרפ"ד
  - דניאל דירונדה - מעבד על ידי א. בן-אור בצרוף תולדות חייה של הסופרת ותמונתה,‫ ש. שרברק 1964
  - דניאל דרונדה - תרגום אלינוער ברגר, מקסוול-מקמילן-כתר, 1991
- מבעד להינומה - תרגום ח"י גליקזם, ‫הוצאת אסטרולוג 1995
- אחי יעקב - תרגום טובה שגיא, הוצאת אסטרולוג 1996

## [עריכה] קישורים חיצוניים

מיזמי קרן ויקימדיה |  |
ציטוטים בוויקיציטוט: ג'ורג' אליוט

- יצירתה של ג'ורג' אליוט בפרויקט גוטנברג

מקור: http://he.wikipedia.org../../../%D7%92/27/%D7%95/%D7%92%27%D7%95%D7%A8%D7%92%27_%D7%90%D7%9C%D7%99%D7%95%D7%98.html

קטגוריות: סופרים בריטים | סופרים הידועים בשם עט

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Bosanski
- Dansk
- Deutsch
- Ελληνικά
- Esperanto
- Español
- Suomi
- Français
- Hrvatski
- Italiano
- 日本語
- Nederlands
- Polski
- Português
- Română
- Русский
- Slovenščina
- Српски / Srpski
- Svenska
- 中文